ข้อบังคับของรัฐสภาข้อบังคับของรัฐสภาว่าด้วยเครื่องแบบสมาชิกรัฐสภาพ.ศ. ๒๕๒๖ อาศัยอำนาจตามความในมาตรา ๕ และมาตรา ๗แห่งพระราชบัญญัติเครื่องแบบสมาชิกรัฐสภา พ.ศ. ๒๕๑๖ และมาตรา ๖แห่งพระราชบัญญัติเครื่องแบบสมาชิกรัฐสภา พ.ศ. ๒๕๑๖ซึ่งแก้ไขเพิ่มเติมโดยพระราชบัญญัติเครื่องแบบสมาชิกรัฐสภา (ฉบับที่ ๒) พ.ศ. ๒๕๒๖ประธานรัฐสภาออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับของรัฐสภาว่าด้วยเครื่องแบบสมาชิกรัฐสภาพ.ศ. ๒๕๒๖ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบังคับของสภานิติบัญญัติแห่งชาติว่าด้วยเครื่องแบบสมาชิกรัฐสภาพ.ศ. ๒๕๑๖ข้อ ๔เครื่องแบบสมาชิกรัฐสภา ให้มี ๔ ชนิด คือ(๑) เครื่องแบบปกติ(๒) เครื่องแบบครึ่งยศ(๓) เครื่องแบบเต็มยศ(๔) เครื่องแบบสโมสรข้อ๕[๒] เครื่องแบบปกติ มี ๔ แบบ คือก.เครื่องแบบปกติขาวข.เครื่องแบบปกติกากีคอพับค.เครื่องแบบปกติกากีแกมเขียวง.เครื่องแบบปกติกากีตรวจการก.เครื่องแบบปกติขาว ให้ประกอบด้วย(๑) หมวกสมาชิกชาย ให้ใช้หมวกทรงหม้อตาลสีขาวกะบังหน้าหมวกทำด้วยสักหลาดสีดำที่ขอบโค้งของกะบังหน้าหมวกปักด้วยดิ้นทองหรือวัตถุเทียมดิ้นทองเป็นลวดลายช่อชัยพฤกษ์ด้านละ ๒ ช่อ โดยปักหรือทำให้มาบรรจบกันที่ตรงกลางของกะบังหน้าหมวกเว้นระยะห่างจากกันพองาม สายรัดคางสีทองกว้าง ๑ เซนติเมตรมีดุมโลหะสีทองตราครุฑพ่าห์ขนาดเล็กติดที่ข้างหมวก ข้างละ ๑ ดุมผ้าพันหมวกสีขาวคาดแถบสีทองขนาดกว้างประมาณ ๑.๒ เซนติเมตร ที่ขอบบนและล่างและขนาดกว้างประมาณ ๐.๖ เซนติเมตร ที่ตรงกลางของผ้าพันหมวก ที่หน้าหมวกติดตราครุฑพ่าห์ปักดิ้นทองหรือวัตถุเทียมดิ้นทอง สูง ๕.๕ เซนติเมตรบนหมอนสักหลาดสีขาว ตามภาพท้ายข้อบังคับสมาชิกหญิงให้อนุโลมตามแบบหมวกของสมาชิกชายแต่เป็นทรงอ่อนที่หน้าหมวกติดตราครุฑพ่าห์ปักดิ้นทองหรือวัตถุเทียมดิ้นทอง สูง ๕ เซนติเมตร(๒) เสื้อสมาชิกชาย ให้ใช้เสื้อแบบราชการสีขาวใช้ดุมโลหะสีทองตราครุฑพ่าห์ ขนาดใหญ่ ๕ ดุมผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ ที่อกเสื้อเหนือกระเป๋าบนซ้ายด้วยสมาชิกหญิงให้ใช้เสื้อนอกคอแบะสีขาวแบบคอป้าน แขนยาวถึงข้อมือ มีตะเข็บหลัง ๔ ตะเข็บที่แนวสาบอกมีดุมโลหะสีทองตราครุฑพ่าห์ขนาดเส้นผ่าศูนย์กลาง ๑.๕ เซนติเมตร ๕ ดุมมีกระเป๋าล่างข้างละ ๑ กระเป๋า เป็นกระเป๋าเจาะเฉียงเล็กน้อย ไม่มีใบปกกระเป๋าและให้ใช้เสื้อคอพับแขนยาวสีขาวผูกผ้าผูกคอสีดำเงื่อนกลาสีการประดับแพรแถบเครื่องราชอิสริยาภรณ์ให้ประดับที่อกเสื้อเบื้องซ้าย(๓) อินทรธนูสมาชิกชายให้ใช้อินทรธนูแข็งทำด้วยสักหลาดสีดำเป็นแผ่นสี่เหลี่ยมผืนผ้าเรียวจากด้านไหล่ไปทางคอปลายมน ด้านไหล่กว้างประมาณ ๕.๕ เซนติเมตร ด้านคอกว้างประมาณ ๔.๕ เซนติเมตรมีขนาดยาวประมาณ ๑๒.๕ เซนติเมตรปักดิ้นสีทองเป็นลายประจำยามเต็มแผ่นตอนปลายติดดุมโลหะสีทองขนาดเล็กตราครุฑพ่าห์ ๑ดุมสมาชิกหญิงให้อนุโลมตามแบบอินทรธนูของสมาชิกชาย แต่ให้มีขนาดด้านไหล่กว้างประมาณ ๕ เซนติเมตรด้านคอกว้างประมาณ ๔ เซนติเมตร มีขนาดยาวประมาณ ๑๑.๕ เซนติเมตร(๔) กางเกง กระโปรงสมาชิกชาย ให้ใช้กางเกงแบบราชการสีขาวขายาวไม่พับปลายขาสมาชิกหญิงให้ใช้กระโปรงสีขาวยาวปิดเข่าปลายบานเล็กน้อย(๕) รองเท้า ถุงเท้าสมาชิกชาย ให้ใช้รองเท้าหุ้มส้นหนังสีดำชนิดผูกถุงเท้าสีดำสมาชิกหญิงให้ใช้รองเท้าหุ้มส้นหนังสีดำปิดปลายเท้าไม่มีลวดลาย ส้นสูงไม่เกิน ๗ เซนติเมตรถุงเท้ายาวสีเนื้อ(๖) เครื่องหมายสังกัดให้มีเครื่องหมายรูปรัฐธรรมนูญอยู่ภายในวงกลมมีรัศมีโดยรอบขนาดสูง ๒.๕ เซนติเมตร ทำด้วยโลหะโปร่งสีทองสำหรับสมาชิกชายให้ติดที่คอเสื้อตอนหน้าทั้งสองข้าง ส่วนสมาชิกหญิงให้ติดที่คอแบะของเสื้อตอนบนทั้งสองข้างเหนือแนวเครื่องราชอิสริยาภรณ์ให้ใช้เครื่องแบบนี้ในโอกาสไปงานพิธีหรือตามหมายกำหนดการข.เครื่องแบบปกติกากีคอพับ ให้ประกอบด้วย(๑) หมวกสมาชิกชายให้ใช้หมวกทรงหม้อตาลสีกากีมีลักษณะและส่วนประกอบเช่นเดียวกับเครื่องแบบปกติขาวแต่ผ้าพันหมวกเป็นสีดำคาดแถบสีทอง หมอนสักหลาดสำหรับปักตราครุฑพ่าห์เป็นสีดำตามภาพท้ายข้อบังคับสมาชิกหญิงให้อนุโลมตามแบบหมวกของสมาชิกชายแต่เป็นทรงอ่อน(๒) เสื้อให้ใช้เสื้อเชิ้ตสีกากีแขนยาวรัดข้อมือมีดุมที่ข้อมือข้างละ ๑ ดุม หรือแขนสั้นมีกระเป๋าเย็บติดที่หน้าอกเสื้อข้างละ ๑กระเป๋า ที่กระเป๋าเสื้อมีแถบอยู่ตรงกลางตามทางดิ่งกว้าง ๓.๕ เซนติเมตรมีใบปกกระเป๋ารูปมนชายกลางแหลม ที่ปากกระเป๋าทั้งสองข้างติดดุมข้างละ ๑ ดุมสำหรับขัดกับใบปกกระเป๋า ตัวเสื้อผ่าอกตลอด มีสาบกว้าง ๓.๕ เซนติเมตรติดดุมตามแนวอกเสื้อ ๕ ดุม ระยะห่างกันพอสมควรและติดเครื่องหมายสังกัดที่ปกคอเสื้อด้านหน้าทั้งสองข้างในช่วงอากาศร้อนให้ใช้เสื้อดังกล่าวเป็นแบบคอพับแขนสั้นได้ในโอกาสไปงานพิธีหรือเข้าที่ชุมนุมชนให้ใช้เสื้อเชิ้ตแขนยาวผูกผ้าผูกคอสีดำเงื่อนกลาสีสอดชายผ้าผูกคอไว้ภายในเสื้อใต้ดุมเม็ดที่สองการประดับแพรแถบเครื่องราชอิสริยาภรณ์ให้ประดับที่อกเสื้อเบื้องซ้าย(๓) อินทรธนูสมาชิกชายให้ใช้อินทรธนูแข็งทำด้วยสักหลาดสีดำเป็นแผ่นสี่เหลี่ยมผืนผ้าเรียวจากด้านไหล่ไปทางคอปลายมน ด้านไหล่กว้างประมาณ ๕.๕ เซนติเมตร ด้านคอกว้างประมาณ ๔.๕ เซนติเมตรมีขนาดยาวประมาณ ๑๒.๕ เซนติเมตร ตอนปลายติดดุมโลหะสีทองขนาดเล็กตราครุฑพ่าห์ ๑ ดุมปักดิ้นทองเป็นลายถักเต็มแผ่นอินทรธนูมีเครื่องหมายทำด้วยโลหะสีทองเป็นรูปรัฐธรรมนูญอยู่กลางพระมหามงกุฎประกอบด้วยรวงข้าวและดอกบัวตูมวงล้อมอยู่เบื้องล่างขนาดสูง ๕ เซนติเมตรติดทับบนลายถักดิ้นทองตอนกลางของแผ่นอินทรธนูโดยให้ห่างจากขอบด้านไหล่ขึ้นมาประมาณ๑.๒ เซนติเมตร ตามภาพท้ายข้อบังคับสมาชิกหญิงให้อนุโลมตามแบบอินทรธนูของสมาชิกชาย แต่ให้มีขนาดด้านไหล่กว้างประมาณ ๕ เซนติเมตรด้านคอกว้างประมาณ ๔ เซนติเมตร มีขนาดยาวประมาณ ๑๑.๕ เซนติเมตร(๔) กางเกง กระโปรงสมาชิกชายให้ใช้กางเกงแบบราชการสีกากีขายาว ไม่พับปลายขาสมาชิกหญิง ให้ใช้กางเกงแบบสมาชิกชายหรือกระโปรงสีกากียาวปิดเข่าปลายบานเล็กน้อย(๕) เข็มขัดให้ใช้เข็มขัดทำด้วยด้ายถักสีกากีกว้าง๓ เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอนปลายมนกว้าง๓.๕ เซนติเมตร ยาว ๕ เซนติเมตร มีรูปครุฑดุนนูนอยู่กึ่งกลางหัวเข็มขัด ไม่มีเข็มสำหรับสอดรูปลายเข็มขัดหุ้มด้วยโลหะสีทองกว้าง ๑ เซนติเมตร(๖) รองเท้า ถุงเท้าสมาชิกชายให้ใช้รองเท้าหุ้มส้นหนังสีดำชนิดผูกหรือหุ้มข้อหนังสีดำ ถุงเท้าสีดำสมาชิกหญิง ถ้าใช้กางเกงให้ใช้รองเท้าหุ้มส้นหนังสีดำปิดปลายเท้า ไม่มีลวดลายถุงเท้าสั้นสีดำถ้าใช้กระโปรงให้ใช้รองเท้าส้นสูงสีดำปิดปลายเท้า ไม่มีลวดลาย ส้นสูงไม่เกิน ๗เซนติเมตร ถุงเท้ายาวสีเนื้อให้ใช้เครื่องแบบนี้ได้ตามปกติและในเวลาไปราชการหรือตรวจราชการค.เครื่องแบบปกติกากีแกมเขียว ให้ประกอบด้วย(๑) หมวกให้ใช้หมวกแก๊ปทรงอ่อนสีกากีแกมเขียวที่ขอบโค้งของกะบังหน้าแก๊ปปักด้วยดิ้นทองหรือวัตถุเทียมดิ้นทองเป็นลวดลายช่อชัยพฤกษ์ ด้านละ ๒ ช่อโดยปักหรือทำให้มาบรรจบกันที่ตรงกลางของกะบังหน้าหมวก เว้นระยะห่างจากกันพองามที่หน้าหมวกเหนือกะบังติดตรา ครุฑพ่าห์ทำด้วยโลหะสีทองสูง ๓ เซนติเมตรหรือปักตราครุฑพ่าห์ทำด้วยด้ายหรือไหมสีเหลืองหรือ สีทองสูง ๓ เซนติเมตรตามภาพท้ายข้อบังคับ(๒) เสื้อให้ใช้เสื้อคอเปิดสีกากีแกมเขียวไม่มีสาบอก ที่คอและแนวอกมีดุม ๖ ดุม ขัดดุมปิดคอได้มีลิ้นปิดอกแขนยาวแบบทรงกระบอก ที่อกมีกระเป๋าไม่มีสาบปะข้างละ ๑ กระเป๋า มุมกระเป๋าและปากกระเป๋าเป็นรูปตัดพองามกระเป๋าล่างเป็นกระเป๋าย่ามมีใบปกรูปตัดที่ปากกระเป๋าทั้ง ๒ กระเป๋ามีดุมที่ปากกระเป๋าข้างละ ๑ ดุม สำหรับขัดกับใบปกกระเป๋า ทำด้วยวัตถุสีเดียวกับเสื้อรูปกลมแบนขนาดเล็ก ชายเสื้อตัดตรงไม่มีเว้าที่ปกคอเสื้อทั้งสองข้างปักด้วยด้ายหรือไหมสีเหลืองหรือสีทองเป็นรูปรัฐธรรมนูญอยู่ภายในวงกลม มีรัศมีโดยรอบ ขนาดสูง ๒.๕ เซนติเมตร(๓) กางเกงให้ใช้กางเกงขายาวสีกากีแกมเขียวไม่พับปลายขา ที่แนวตะเข็บกางเกงด้านข้างเป็นกระเป๋าปะ ปากกระเป๋าเฉียงไม่มีปกและจะมีกระเป๋าหลังเป็นกระเป๋าปะ มีปกขัดดุมกระเป๋าละ ๑ ดุมด้วยก็ได้ตะเข็บกางเกงทุกตะเข็บต้องเป็นตะเข็บคู่(๔) เข็มขัดให้ใช้เข็มขัดทำด้วยด้ายถักสีกากีแกมเขียวกว้าง ๓ เซนติเมตรหัวเข็มขัดและปลายเข็มขัดให้มีลักษณะเช่นเดียวกันกับเข็มขัดของเครื่องแบบปกติกากีคอพับ(๕) รองเท้าให้ใช้รองเท้าสูงครึ่งน่องสีกากีแกมเขียวหรือสีดำมีรูร้อยเชือกให้ใช้เครื่องแบบนี้เป็นเครื่องแบบสนามในโอกาสตรวจการเฉพาะกิจง.เครื่องแบบปกติกากีตรวจการ ให้ประกอบด้วย(๑) หมวกสมาชิกชาย ให้ใช้หมวกทรงหม้อตาลสีกากีเช่นเดียวกับเครื่องแบบปกติกากีคอพับสมาชิกหญิงให้อนุโลมตามแบบหมวกของสมาชิกชายแต่เป็นทรงอ่อน(๒) เสื้อให้ใช้เสื้อสีกากีคอแบะแบบคอตื้นแขนสั้นปล่อยเอว ตัวเสื้อผ่าอกตลอดมีดุมที่อกเสื้อ ๔ ดุมมีกระเป๋าเย็บติดภายนอกเป็นกระเป๋าบนและล่างอย่างละสองกระเป๋า กระเป๋าบนมีใบปกมนชายกลางแหลม มีแถบกว้าง ๓.๕ เซนติเมตร ตรงกึ่งกลางกระเป๋าทางดิ่งกระเป๋าล่างเป็นกระเป๋าย่ามมีใบปกรูปตัด ที่ปากกระเป๋าทั้งสองกระเป๋ามีดุมที่ปากกระเป๋าข้างละ๑ ดุม สำหรับขัดกับใบปกกระเป๋าดุมที่กล่าวนี้มีลักษณะเป็นรูปกลมแบนทำด้วยวัตถุสีเดียวกับเสื้อที่เอวด้านหลังคาดด้วยผ้าสีเดียวกับเสื้อขนาดกว้าง๕ เซนติเมตร และติดเครื่องหมายสังกัดที่ปกคอเสื้อด้านหน้าทั้งสองข้างการประดับแพรแถบเครื่องราชอิสริยาภรณ์ให้ประดับที่อกเสื้อเบื้องซ้าย(๓) อินทรธนู กางเกง กระโปรง เข็มขัดรองเท้า ถุงเท้า ให้ใช้เช่นเดียวกับเครื่องแบบปกติกากีคอพับให้ใช้เครื่องแบบนี้แทนเครื่องแบบปกติกากีคอพับได้ในโอกาสอันสมควรข้อ ๖เครื่องแบบครึ่งยศ ลักษณะและส่วนประกอบเช่นเดียวกับเครื่องแบบปกติขาวเว้นแต่กางเกงหรือกระโปรงให้ใช้ผ้าสักหลาดหรือเสิร์จสีดำประดับเครื่องราชอิสริยาภรณ์ แต่ไม่สวมสายสะพายข้อ ๗เครื่องแบบเต็มยศ ลักษณะและส่วนประกอบเช่นเดียวกับเครื่องแบบครึ่งยศประดับเครื่องราชอิสริยาภรณ์สวมสายสะพายข้อ ๘เครื่องแบบสโมสรเครื่องแบบสโมสรสำหรับสมาชิกชาย มี ๓ แบบ(๑) เครื่องแบบสโมสร ก.ลักษณะและส่วนประกอบเช่นเดียวกับเครื่องแบบเต็มยศ(๒) เครื่องแบบสโมสร ข.ลักษณะและส่วนประกอบเช่นเดียวกับเครื่องแบบสโมสร ก. เว้นแต่เสื้อ ให้ใช้เสื้อสโมสรสีขาวทำด้วยผ้าสักหลาด หรือเสิร์จเปิดอก ปาดเอว มีดุมโลหะสีทองตราครุฑพ่าห์ขนาดเล็กติดที่ข้อมือข้างละ ๓ ดุมที่ระหว่างอกกับเอวข้างละ ๓ ดุมและที่บรรจบเสื้อมีดุมโลหะสีทองตราครุฑพ่าห์ขนาดใหญ่ข้างละ ๑ ดุมดุมคู่นี้มีสายสร้อยสีทองร้อยติดกัน ประกอบด้วยเสื้อกั๊กสีขาวมีดุมโลหะสีทองตราครุฑพ่าห์ ๓ ดุม และเสื้อเชิ้ตสีขาวอกแข็ง ข้อมือแข็งคอเชิ้ตชั้นเดียว แบบปีกผีเสื้อผูกผ้าผูกคอสีดำเงื่อนหูกระต่ายเครื่องหมายสังกัด ให้ติดที่คอแบะของเสื้อตอนบนทั้งสองข้างเหนือแนวเครื่องราชอิสริยาภรณ์(๓) เครื่องแบบสโมสร ค.ลักษณะและส่วนประกอบเช่นเดียวกับเครื่องแบบสโมสร ข. เว้นแต่เสื้อเชิ้ตอกแข็งให้ใช้เสื้อเชิ้ตอกอ่อนสีขาวและเสื้อกั๊กให้ใช้แพรแถบสีเดียวกับกางเกงรัดเอวแทนแพรแถบนี้ส่วนกลางด้านหน้ากว้าง ๑๒ เซนติเมตร ปลายทั้งสองข้างเรียว กว้าง ๑๑ เซนติเมตร ที่ปลายมีขอเกี่ยวติดกันในขณะคาดทางด้านหลังสมาชิกหญิง ให้แต่งตามสมัยนิยมข้อ ๙เครื่องแบบปกติขาว เครื่องแบบครึ่งยศ เครื่องแบบเต็มยศและเครื่องแบบสโมสรให้แต่งตามหมายกำหนดการข้อ๑๐[๓] อดีตสมาชิกรัฐสภาให้แต่งเครื่องแบบเช่นเดียวกับสมาชิกรัฐสภา เว้นแต่ให้ติดเครื่องหมายอักษร นกขนาดสูง ๒.๕ เซนติเมตร ทำด้วยโลหะโปร่งสีทอง ที่อกเสื้อเหนือกระเป๋าบนด้านขวาในกรณีสตรีให้ประดับที่หน้าอกเสื้อเบื้องขวาข้อ ๑๑อดีตสมาชิกรัฐสภาผู้มีลักษณะดังต่อไปนี้ไม่มีสิทธิแต่งเครื่องแบบสมาชิกรัฐสภา คือ(๑) เป็นบุคคลไร้ความสามารถหรือบุคคลเสมือนไร้ความสามารถ(๒) เป็นบุคคลล้มละลายซึ่งศาลยังไม่สั่งให้พ้นจากคดี(๓) ถูกจำคุกโดยคำพิพากษาถึงที่สุดหรือคำสั่งที่ชอบด้วยกฎหมายให้จำคุก เว้นแต่ในความผิดอันได้กระทำโดยประมาทหรือความผิดลหุโทษ(๔)เป็นบุคคลที่วุฒิสภาหรือสภาผู้แทนราษฎรมีมติให้พ้นจากสมาชิกภาพของสมาชิกวุฒิสภาหรือสมาชิกสภาผู้แทนราษฎร(๕)ประพฤติตนในทางที่อาจเป็นการเสื่อมเสียเกียรติของรัฐสภาและประธานรัฐสภาสั่งให้ผู้นั้นงดแต่งเครื่องแบบสำหรับอดีตสมาชิกรัฐสภาในระยะเวลาที่กำหนดหรือตลอดไปข้อ๑๒[๔] นอกจากเครื่องแบบดังได้กล่าวแล้วในข้อ ๔ให้มีเครื่องหมายโลหะสีทองลักษณะรี ตรงกลางมีรูปรัฐธรรมนูญประดิษฐานบนพานสองชั้นอยู่ภายในวงกลมลงยาสีธงชาติไทยตอนบนเหนือวงกลมเป็นรูปยอดโดมของพระที่นั่งอนันตสมาคมและตอนล่างของวงกลม มีข้อความว่า สมาชิกรัฐสภารายละเอียดตามภาพท้ายข้อบังคับให้เครื่องหมายตามวรรคหนึ่งมี๒ ขนาด คือ ขนาดความสูง ๓.๕ เซนติเมตร และขนาดความสูง ๖.๕ เซนติเมตรให้ใช้เครื่องหมายขนาดความสูง๓.๕ เซนติเมตร ประดับที่รังดุมคอพับของเสื้อนอกเบื้องซ้ายในเวลาแต่งกายสากลและให้ใช้เครื่องหมายขนาดความสูง ๖.๕ เซนติเมตรประดับที่อกเสื้อตรงกลางกระเป๋าบนขวาในเวลาแต่งเครื่องแบบในกรณีสตรีให้ประดับที่หน้าอกเสื้อเบื้องขวาประกาศ ณ วันที่ ๒๗ กันยายน พ.ศ. ๒๕๒๖จารุบุตร เรืองสุวรรณประธานรัฐสภา[เอกสารแนบท้าย]๑.หมวกเครื่องแบบปกติขาว๒.หมวกเครื่องแบบปกติขาวสมาชิกหญิง๓.หมวกเครื่องแบบปกติกากีคอพับและเครื่องแบบกากีตรวจการ๔.หมวกเครื่องแบบปกติกากีคอพับและเครื่องแบบกากีตรวจการสมาชิกหญิง๕.หมวกเครื่องแบบปกติกากีแกมเขียว (ติดตราครุฑพ่าห์ทำด้วยโลหะสีทองปักช่อชัยพฤกษ์ด้วยดิ้นทอง)๖.อินทรธนูของเครื่องแบบปกติกากีคอพับและเครื่องแบบปกติกากีตรวจการ๗.หมวกเครื่องแบบปกติกากีแกมเขียว(ปักตราครุฑพ่าห์และช่อชัยพฤกษ์ด้วยด้ายหรือไหมสีเหลืองหรือสีทอง)๘.เครื่องหมายสมาชิกรัฐสภา ขนาดความสูง ๓.๕ เซนติเมตรประดับที่รังดุมคอพับของเสื้อนอก๙.เครื่องหมายสมาชิกรัฐสภา ขนาดความสูง ๖.๕ เซนติเมตร ประดับที่อกเสื้อ(ดูข้อมูลจากภาพกฎหมาย)ข้อบังคับของรัฐสภา ว่าด้วยเครื่องแบบสมาชิกรัฐสภา (ฉบับที่ ๒) พ.ศ. ๒๕๒๙[๕]ข้อบังคับของรัฐสภา ว่าด้วยเครื่องแบบสมาชิกรัฐสภา (ฉบับที่ ๓) พ.ศ. ๒๕๔๒[๖]ข้อบังคับของรัฐสภาว่าด้วยเครื่องแบบสมาชิกรัฐสภา (ฉบับที่ ๔) พ.ศ. ๒๕๕๓[๗]วิภา/ปรับปรุง๑๐ มีนาคม ๒๕๕๗วิชพงษ์/ตรวจ๑๒ มีนาคม ๒๕๕๗[๑] ราชกิจจานุเบกษาเล่ม ๑๐๐/ตอนที่ ๑๖๒/ฉบับพิเศษ หน้า ๑/๑๒ ตุลาคม ๒๕๒๖[๒] ข้อ ๕แก้ไขเพิ่มเติมโดยข้อบังคับของรัฐสภา ว่าด้วยเครื่องแบบสมาชิกรัฐสภา (ฉบับที่ ๔)พ.ศ. ๒๕๕๓[๓] ข้อ ๑๐แก้ไขเพิ่มเติมโดยข้อบังคับของรัฐสภา ว่าด้วยเครื่องแบบสมาชิกรัฐสภา (ฉบับที่ ๔)พ.ศ. ๒๕๕๓[๔] ข้อ ๑๒แก้ไขเพิ่มเติมโดยข้อบังคับของรัฐสภา ว่าด้วยเครื่องแบบสมาชิกรัฐสภา (ฉบับที่ ๔)พ.ศ. ๒๕๕๓[๕] ราชกิจจานุเบกษาเล่ม ๑๐๓/ตอนที่ ๑๐๐/ฉบับพิเศษ หน้า ๑๔/๑๑ มิถุนายน ๒๕๒๙[๖] ราชกิจจานุเบกษาเล่ม ๑๑๖/ตอนพิเศษ ๖๐ ง/หน้า ๓๗/๒๔ สิงหาคม ๒๕๔๒[๗] ราชกิจจานุเบกษาเล่ม ๑๒๗/ตอนพิเศษ ๓๑ ง/หน้า ๓๘/๑๐ มีนาคม ๒๕๕๓